ໝາ​ບຳ​ບັດ ຊ່ວຍ​ເຫຼືອ​ຄົນ​ໄຂ້ ຢູ່​ພະ​ແນກ​ຜູ້​ປ່ວຍ​ໜັກ ​ໃນໂຮງ​ໝໍ
ແທັ​ສ ແມ່ນ​ໝາ​ບຳ​ບັດ ທີ່​ສະ​ໜອງ​ຄວາມ​ອົບ​​ອຸ່ນ ແລະ ການ​ສະ​ໜັບ​ສະ​ໜູນ​ດ້ານ​ຄວາມ​ຮູ້​ສຶກ.
ການສຶກສາໄດ້ສະແດງໃຫ້ເຫັນວ່າ ເມື່ອຄົນລູບໂຕສັດ, ຄວາມດັນເລືອດຂອງເຂົາເຈົ້າຈະຫຼຸດລົງ ພ້ອມກັບຄວາມກົດດັນ ແລະ ຄວາມກັງວົນໃຈ ຍ້ອນແນວນັ້ນ ໝາບຳບັດໂຣກຈຶ່ງຖືກພົບເຫັນຫຼາຍຂຶ້ນໃນໂຮງຮຽນ, ສູນໃຫ້ຄຳປຶກສາຕ່າງໆ ແລະ ແມ່ນກະທັ້ງໃນໂຮງໝໍ ນັກຂ່າວວີໂອເອ ແຄໂຣລ ເພຍສັນ ມີລາຍງານ ກ່ຽວກັບ ໂຮງໝໍສອງແຫ່ງທີ່ໃຊ້ໝາບຳບັດເພື່ອຊ່ວຍຄົນໄຂ້ ໃນຊ່ວງໄລຍະການປິ່ນປົວສຸຂະພາບຂອງເຂົາເຈົ້າ ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ນີ້ແມ່ນທ້າວ ແທັສ, ໝາພັນ ອອສເຕຣລຽນ ເຊເຜີດ ທີ່ເຮັດວຽກຢູ່ໂຮງໝໍມະຫາວິທະຍາໄລ ມິສຊູຣີ ທ້າວ ບຣູສ ມິລເລີ, ອາສາສະໝັກໄດ້ກ່າວວ່າ “ລາວໄດ້ຮັບຄວາມສົນໃຈຫຼາຍ ແລະ ລາວກໍມັກຄວາມສົນໃຈຫຼາຍ ” ແທັສ ແມ່ນໝາບຳບັດ ທີ່ສະໜອງຄວາມອົບອຸ່ນ ແລະ ການສະໜັບສະໜູນດ້ານຄວາມຮູ້ສຶກ ທ່ານ ເຄວິນ ກວິນ ຈາກຄະນະເບິ່ງແຍງສຸຂະພາບ ມະຫາວິທະຍາໄລ ມິສຊູຣີ ໄດ້ກ່າວວ່າ “ຂ້າພະເຈົ້າຄິດວ່າຄົນໄຂ້ບາງຄົນຮູ້ສຶກໂດດດ່ຽວ ເຂົາເຈົ້າອອກມາທີ່ນີ້, ມັນໂດດດ່ຽວ, ມັນໜ້າເບື່ອ ແລະ ໝາກໍແມ່ນສັດທີ່ເຂົາເຈົ້າຫວັງຢາກພົບ ແລະ ເມື່ອມັນມາຢາມ, ທົ່ວໂຮງໝໍແມ່ນຈະມີຊີວິດຊີວາຂຶ້ນ ” ທ່ານ ເພຕັນ ວາລເດຣັນ, ຄົນໄຂ້ ໄດ້ກ່າວວ່າ “ຂ້າພະເຈົ້າຕື່ມເຕັ້ນຫຼາຍເພາະວ່າ ຂ້າພະເຈົ້າບໍ່ໄດ້ເຫັນໂຕໝາດົນຫຼາຍແລ້ວ, ສະນັ້ນ, ມັນໄດ້ເຮັດໃຫ້ຂ້າພະເຈົ້າມີຄວາມສຸກ ຂ້າພະເຈົ້າບໍ່ໄດ້ຄິດກ່ຽວກັບຄວາມເຈັບປວດຂອງຂ້າພະເຈົ້າ ຂ້າພະເຈົ້າບໍ່ໄດ້ຄິດວ່າຈະມີແນວອື່ນເກີດຂຶ້ນບໍ່ ” ໝາບຳບັດແມ່ນຢູ່ທຸກຈຸດທີ່ໂຮງໝໍ ຈອນສ໌ ຮັອບກິນສ໌, ລວມທັງຕຶກຜູ້ປ່ວຍໜັກ ແຕ່ການຄົ້ນຄວ້າທີ່ແທ້ຈິງ ກ່ຽວກັບ ວິທີທີ່ມັນມີຜົນກະທົບຕໍ່ຄົນໄຂ້ ແມ່ນຍັງບໍ່ພຽງພໍ ທ່ານນາງ ເມແກັນ ໂຮຊີ, ນັກຈິດຕະວິທະຍາຢູ່ມະຫາວິທະຍາໄລ ຮັອບກິນສ໌ ໄດ້ລິເລີ່ມການສຶກສາເພື່ອເບິ່ງວ່າ ມັນໄດ້ຊ່ວຍພັດທະນາສຸຂະພາບຂອງຄົນໄຂ້ຫຼືບໍ່ ” ທ່ານນາງ ເມແກັນ ໂຮຊີ ປະລິນຍາເອກ ຈາກມະຫາວິທະຍາໄລການແພດ ຈອນສ໌ ຮັອບກິນສ໌ ໄດ້ກ່າວວ່າ “ການທົບທວນບົດຂຽນແຕ່ກ່ອນຂອງພວກເຮົາໄດ້ພົບວ່າ ຄົນໄຂ້ຜູ້ທີ່ຢູ່ໃນສະພາບແວດລ້ອມຄືໂຮງໝໍ, ສະຖານພະຍາບານ ແລະ ສະຖານທີ່ກ່ຽວກັບຈິດຕະວິທະຍາ ແມ່ນໄດ້ຮັບຜົນປະໂຫຍດຈາກການເຮັດວຽກກັບສັດບຳບັດທີ່ລວມມີອາລົມດີຂຶ້ນ, ຄວາມເຈັບປວດຫຼຸດລົງ, ລະດັບການເຕັ້ນຂອງຫົວໃຈ ແລະ ການປ່ຽນແປງຂອງການເຕັ້ນຂອງຫົວໃຈດີຂຶ້ນ ແລະ ເວົ້າໂດຍລວມ, ມີການພົວພັນກັບການປິ່ນປົວສຸຂະພາບຂອງເຂົາເຈົ້າດີຂຶ້ນ ” ຄົນໄຂ້ຄົນນຶ່ງໄດ້ຂຽນກ່ຽວກັບ ມອລລີ, ໝາບຳບັດທີ່ໄດ້ມາຢ້ຽມຢາມລາວ ໃນວັນທີ່ພວກເຮົາໄດ້ມາຢຸດແວ່ໂຮງໝໍ ນາງ ມາລີນາ ເຄຊີ, ເຈົ້າຂອງໝາບຳບັດ ໄດ້ກ່າວວ່າ “ຕອນທີ່ຂ້າພະເຈົ້າຖືກຟ້າວນຳສົ່ງໄປໂຮງໝໍໃນວັນພະຫັດແລ້ວນີ້, ໝາຂອງຂ້າພະເຈົ້າມັນສັບສົນ, ລາວໄດ້ຮ້ອງໃຫ້ເປັນເວລາເຈັດມື້ ” ມອລລີ ແມ່ນໝາຂອງນາງ ມາລີນາ ເຄຊີ ທ່ານນາງ ມາລີນາ ກ່າວວ່າ “ພວກເຮົາໄດ້ທຳການຝຶກຊ້ອມປະມານສາມປີ, ທັງສອງຢູ່ໃນຫ້ອງຮຽນນຳກັນ ແລະ ຕໍ່ມາກໍມີແຕ່ຂ້າພະເຈົ້າຄົນດຽວ ແລະ ລາວກໍໄດ້ຜ່ານການສອບເສັງຂອງລາວໃນເດືອນເມສາ ” ທ່ານນາງ ມາລີນາ ເວົ້າວ່າຄົນໄຂ້ຫຼາຍຄົນໄດ້ບອກ ມອລລີ ສິ່ງຕ່າງໆທີ່ເຂົາເຈົ້າບໍ່ໄດ້ບອກພະຍາບານ ຫຼື ແພດໝໍຂອງເຂົາເຈົ້າ ຕາໃຫຍ່ສີຕັບໝູພວກນັ້ນເບິ່ງຄືວ່າຈະໄດ້ໄປກະຕຸ້ນອົງປະກອບອັນນຶ່ງ ຂອງຄວາມໄວ້ວາງໃຈ